Usona Societo de Mamalogoj

La Usona Societo de Mamalogoj (, ASM) estas fondita la 3-an de aprilo 1919 en Vaŝingtono. Ĝia nuna sidejo estas en Topeko, Kansaso. Ĝia ĉefa celo estas kuraĝigi la studadon de mamuloj kaj profesiojn, kiuj studas ilin.

Estas pli ol 4500 membroj de ĉi tiu societo, kaj ili estas ĉefe profesiaj sciencistoj, kiuj emfazas la gravecon de publika politiko kaj edukado. Prezidanto, vicprezidanto, registra sekretario, sekretario-kasisto kaj gazetredaktisto estas elektitaj de la membroj por esti oficistoj de la societo.

La societo ĉiujare okazigas plurajn kunsidojn kaj administras plurajn publikaĵojn kiel Journal of Mammalogy, Special Publications, Mammalian Species kaj Society Pamphlets. La plej konata el ili estas Journal of Mammalogy. La societo ankaŭ prizorgas bildobibliotekon, kiu enhavas pli ol 1300 mamulajn bildojn. 

Aldone la societo konsistas el 31 komitatoj, interalie komitato pri zorgado kaj uzado de bestoj, komitato pri premioj por konserva biologio, komitato pri internaciaj rilatoj kaj komitato pri eldonaĵoj.

La societo ankaŭ donas multajn subvenciojn kaj premiojn por esplorado kaj studoj pri mamuloj. Ĉi tiuj premioj povas iri al sciencistoj kaj studentoj. La societo ankaŭ listigas laborŝancojn por siaj membroj.

 Eksteraj ligiloj 

 Journal of Mammalogy, la gazeto de la societo pri mamalogio

Kategorio:Mamuloscienco
Kategorio:Biologiaj asocioj
Kategorio:Organizaĵoj fonditaj en 1919
Kategorio:Profesiaj asocioj